MT
C 152/140
Il-Ġurnal Uffiċjali tal-Unjoni Ewropea
6.4.2022
2.2.
It-trasport jemetti madwar 25 % tal-emissjonijiet ta’ gassijiet serra tal-UE u għandu wkoll impatt serju fuq il-kwalità tal-arja fiċ-ċentri urbani. 2.3.
F’Diċembru 2019, il-Kummissjoni adottat il-Komunikazzjoni dwar il-Patt Ekoloġiku Ewropew, li titlob tnaqqis ta’ 90 % fl-emissjonijiet ta’ gassijiet serra mit-trasport sal-2050, u li ssir ħidma wkoll lejn l-ambizzjoni ta’ tniġġis żero.
F’Settembru 2020, il-Kummissjoni adottat il-proposta tagħha għal Liġi Ewropea dwar il-Klima biex jitnaqqsu l-emissjonijiet netti ta’ gassijiet serra b’mill-inqas 55 % sal-2030 – il-pakkett “lesti għall-mira ta’ 55 %”. 2.4.
F’Diċembru 2020, il-Kummissjoni adottat il-Komunikazzjoni dwar Strateġija għal Mobilità Sostenibbli u Intelliġenti.
L-Istrateġija tistabbilixxi l-pedament għat-trasformazzjoni tat-trasport tal-UE biex jinkiseb futur intelliġenti u sostenibbli. 2.5.
Din il-proposta toħloq Regolament ġdid dwar il-Varar ta’ Infrastruttura ta’ Fjuwils Alternattivi u se tħassar id-Direttiva 2014/94/UE tal-Parlament Ewropew u tal-Kunsill (2). 2.6.
Id-Direttiva 2014/94/UE daħlet fis-seħħ fl-2014.
Id-Direttiva msemmija.
dwar l-installazzjoni ta’ infrastruttura tal-karburanti alternattivi hija qafas komuni ta’ miżuri għall-varar tal-infrastruttura ta’ fjuwils alternattivi sabiex jiġi ffaċilitat it-tnaqqis tal-emissjonijiet ta’ gassijiet serra mit-trasport.
Tistabbilixxi rekwiżiti minimi għall-istabbiliment tal-infrastruttura ta’ fjuwils alternattivi, bi stazzjonijiet tal-irriċarġjar għall-vetturi elettriċi (EVs) u punti ta’ riforniment għall-Gass Naturali (LNG u CNG) u l-idroġenu, li għandhom jiġu implimentati permezz ta’ oqfsa ta’ politika nazzjonali mhux vinkolanti.
Din l-istrateġija għandha tippermetti ċ-ċirkolazzjoni transfruntiera tal-modi kollha tat-trasport fuq in-Networks TEN-T. 2.7.
F’rapport reċenti dwar l-applikazzjoni ta’ din id-Direttiva, il-Kummissjoni nnutat xi progress fl-implimentazzjoni iżda kkonkludiet li ma hemm l-ebda network komprensiv u komplet ta’ infrastruttura ta’ fjuwils alternattivi fl-UE kollha. 2.8.
Il-Kummissjoni wettqet evalwazzjoni ex post ta’ din id-Direttiva.
L-evalwazzjoni sabet li d-Direttiva mhijiex adattata sew biex jintlaħaq l-għan klimatiku miżjud għall-2030. 2.9.
Din il-Proposta għal Regolament tagħmel parti mis-sett ġenerali ta’ politiki interkonnessi fl-ambitu tal-pakkett “lesti għall-mira ta’ 55 %” li jistabbilixxi l-azzjonijiet meħtieġa fis-setturi kollha biex jintlaħaq l-għan klimatiku għall-2030.
2.10.
L-objettivi speċifiċi ta’ din il-Proposta għal Regolament huma li:
2.10.1.
tiġi żgurata infrastruttura minima ta’ fjuwils alternattivi li takkomoda lill-vetturi li jaħdmu bi fjuwils alternattivi fil-modi kollha tat-trasport u fl-Istati Membri kollha; 2.10.2.
jiġi żgurat li l-infrastruttura tkun kompletament interoperabbli;
2.10.3.
tiġi żgurata informazzjoni sħiħa għall-utenti u l-għażliet ta’ ħlas kollha possibbli.
2.11.
Il-Kummissjoni temmen li qafas leġiżlattiv Ewropew komuni biss jista’ jilħaq l-għanijiet tad-dekarbonizzazzjoni tas-settur tat-trasport fil-modi kollha u fl-Istati Membri kollha b’mod koeżiv u koerenti. 2.12.
Wara rapport estensiv dwar il-valutazzjoni tal-impatt, il-Kummissjoni ddeċidiet li taċċetta l-Għażla ta’ Politika 2.
Din l-għażla pproponiet miri obbligatorji bbażati fuq il-flotta għall-punti tal-irriċarġjar elettriċi għal-LDVs (Vetturi Ħfief) u l-iffissar ta’ miri bbażati fuq id-distanza għall-vetturi kollha tat-triq għan-Network TEN-T, inkluż għal Nodi Urbani għall-infrastruttura ta’ Vetturi Tqal (HDV).
Huma pprovduti wkoll dispożizzjonijiet dettaljati għall-portijiet u l-ajruporti fin-Network TEN-T iżda mhija stabbilita l-ebda mira obbligatorja.
Din l-għażla tipprevedi armonizzazzjoni akbar tal-għażliet ta’ ħlas, l-istandards fiżiċi u ta’ komunikazzjoni u d-drittijiet tal-konsumatur.
Din issaħħaħ it-trasparenza tal-prezzijiet u l-informazzjoni għall-utenti u tinkludi s-sinjalar fiżiku tal-istazzjonijiet tal-irriċarġjar u tar-riforniment.
2.13.
(2)
Regolament kien ikkunsidrat bħala l-aħjar għażla biex jinkisbu l-għanijiet mixtieqa fl-Istati Membri kollha tal-UE.
Id-Direttiva 2014/94/UE tal-Parlament Ewropew u tal-Kunsill tat-22 ta’ Ottubru 2014 dwar l-installazzjoni ta' infrastruttura tal-karburanti alternattivi (ĠU L 307, 28.10.2014, p. 1).